ช่วยสรุปบทความ "เหตุผลที่เราควรสับเปลี่ยนกองทุน LTF"
เหตุผลที่เราควรสับเปลี่ยนกองทุน LTF
เนื่องจากการลงทุนเพื่อประหยัดภาษีในกองทุน LTF ถูกจำกัดโดยเงื่อนไขของกฎหมายไว้ว่าห้ามขายก่อนกำหนดนั่นคือ 5 ปีปฏิทิน (และเปลี่ยนเป็น 7 ปี ปฎิทินสำหรับการซื้อตั้งแต่ปี 2559 – 2562)

จากประสบการณ์ที่ผ่านมา ที่ผมได้พูดคุยคลุกคลีกับแฟนเพจหลายๆท่าน บางครั้งการซื้อ LTF ในอดีตของเรานั้น กองทุนบางกองไม่สามารถทำผลงานได้ได้ดีตามที่เราคิดไว้ เราเลยหนีไปซื้อกองใหม่บ้าง หรือบางทีก็ซื้อกองเดิมอยู่นั่นแหละและหวังว่าฟ้าฝนจะเป็นใจให้บลจ.จัดการผลตอบแทนได้ดีขึ้น (ว่าเข้าไปนั่น)

แต่ถ้ารอแล้วไม่ดี เราจะรอกันต่อไปจริงๆกันเหรอครับพี่น้องครับ ไม่นะ แบบนี้เรามาสับเปลี่ยนกองทุนกันดีกว่า วะฮะฮ่าาาาาา โดยใช้วิธีการดังต่อไปนี้ครับ

เลือกกองทุนใหม่ที่เราจะสับเปลี่ยนไป
เตรียมเอกสารในการสับเปลี่ยนให้พร้อม (ทั้งต้นทางและปลายทาง)
เดินไปหา บลจ. กองทุนต้นทาง ประกาศว่าจะสับเปลี่ยนกองทุน (ต้องซื้อกองทุนปลายทางก่อนด้วยนะครับ เพื่อที่จะได้มีข้อมูลในการโอนย้ายไป)
รอ 5-7 วัน กองทุนใหม่นั้นจะเข้ามา กองทุนเก่าจะหายไป
เก็บเอกสารหลักฐานต่างๆ ให้ดี จะได้ไม่มีปัญหาภายหลัง
เห็นไหมครับว่าขั้นตอนต่างๆนั้นไม่ยาก แต่จากประสบการณ์ของผม อยากจะแนะนำเพิ่มเติมดังต่อไปนี้ครับ

สำหรับขั้นตอนเลือก “กองทุนใหม่” นั้น ขอให้เลือกกองทุนที่เราคิดว่าเข้าใจในการลงทุน และยอมรับความเสี่ยงในการลงทุนได้ก่อน เพื่อที่จะไม่ต้องมีปัญหาแบบนี้เกิดขึ้นในภายหลัง (อยากเน้นว่าให้ตรวจสอบเป้าหมายในการลงทุนให้ดีด้วยนะครับ)
ตรวจสอบนโยบายและวิธีการสับเปลี่ยนกองทุนของแต่ละบลจ.ให้เรียบร้อย โดยสิ่งที่ต้องเตรียมนั้นมีดังนี้ครับ
เอกสาร บางบลจ.ต้องการใบสับเปลี่ยนกองทุนของทางกองทุนต้นทาง (บลจ.เดิม) และกองทุนปลายทาง (บลจ.ใหม่) รวมถึงเอกสารสำเนาบัตรประชาชน ซึ่งเราต้องตรวจสอบให้ดีว่าแต่ละแห่งต้องการอะไรแน่ๆครับ แต่ผมแนะนำให้เตรียมไปให้ครบไว้ล่วงหน้าเลยครับเพราะแม้แต่บลจ.เดียวกันนั้นอาจจะต้องการเอกสารไม่เหมือนกันตามแต่ละสาขา (แป่ววว)
การเจรจากับพนักงาน สิ่งหนึ่งที่เราต้องมีนอกจากเอกสารพร้อมแล้ว คือ ข้อมูลต้องเป๊ะ รู้ว่ากองทุนเรานั้นไปลงทุนอะไร สาเหตุในการสับเปลี่ยน เพราะต้องยอมรับว่าแต่ละบลจ. รวมถึงพนักงานแต่ละสาขาของทางธนาคาร บางสาขาก็ทราบเรื่องดีมาก บางสาขาก็ไม่ทราบเลยว่าต้องทำยังไง บางสาขาก็ไม่มีเจ้าหน้าที่ดูแล ดังนั้นภาระเลยตกเป็นหน้าที่ของผู้บริโภคระดับเทพอย่างเรา คือ เตรียมข้อมูลทั้งหมดไปให้พร้อมด้วยครับ
ค่าธรรมเนียม ตรวจสอบค่าใช้จ่ายในการสับเปลี่ยนกองทุนที่แตกต่างในกันแต่ละ บลจ. บางทีคิดค่าสับเปลี่ยนเป็นค่าธรรมเนียม บางแห่งคิดเป็น % ของ NAV บางแห่งคิดหมดทุกอย่าง ตังนั้นเตรียมค่าใช้จ่ายต่างๆไปให้พร้อมด้วยครับ อาจจะต้องมีการชำระเงินเพิ่มในบางที่
แต่มีอีกกรณีหนึ่งที่จะจัดการได้ง่ายขึ้นครับ นั่นคือ ถ้าเราไม่ได้ซื้อกองทุนผ่านทาง บลจ.โดยตรง แต่ไปซื้อผ่านตัวแทนนายหน้า (Broker) ต่างๆที่สามารถซื้อขายกองทุนได้หลากหลาย บลจ. (Fund Supermart) เพราะทาง Broker เองจะเป็นผู้จัดการเอกสารให้เราหมดทุกอย่าง เพียงแค่เราแจ้งว่าจะสับเปลี่ยนกองทุน คุณก็จะได้พบกับพี่ Messenger (ไม่ใช่พี่แบงค์ Mr.Messenger นะครับ) ขับมอไซด์มารับเอกสารของเราถึงที่ แล้วก็รออัพเดทผ่านหน้าจอคอมพิวเตอร์เลยครับ
เหตุผลที่เราควรสับเปลี่ยนกองทุน LTF

กองทุน LTF ถูกจำกัดโดยเงื่อนไขของกฎหมายไว้ว่าห้ามขายก่อนกำหนดนั่นคือ 5 ปีปฏิทิน (และเปลี่ยนเป็น 7 ปี ปฎิทินสำหรับการซื้อตั้งแต่ปี 2559 – 2562) บางครั้งการซื้อ LTF ในอดีตนั้น กองทุนบางกองไม่สามารถทำผลงานได้ได้ดีตามที่คิดไว้ แต่ก็ยังรอ 

แต่ถ้ารอแล้วไม่ดี ก็สามารถสับเปลี่ยนกองทุนได้ โดยใช้วิธีการดังต่อไปนี้
1.เลือกกองทุนใหม่ที่เราจะสับเปลี่ยนไป
2.เตรียมเอกสารในการสับเปลี่ยน 
3.เดินไปหา บลจ. กองทุนต้นทาง ประกาศว่าจะสับเปลี่ยนกองทุน
4. รอ 5-7 วัน กองทุนใหม่นั้นจะเข้ามาแทนกองทุนเก่า
5.เก็บเอกสารหลักฐานต่างๆ 

การเลือกกองทุน ให้เลือกกองทุนที่คิดว่าเข้าใจในการลงทุนและยอมรับความเสี่ยงได้ ตรวจสอบนโยบายและวิธีสับเปลี่ยนแต่ละบลจ.
โดยต้องเตรียมดังนี้
1.เอกสาร ตรวจสอบให้ดีว่าต้องใช้อะไรบ้าง
2.การเจรจากับพนักงาน ต้องมีข้อมูลให้พร้อม
3.ค่าธรรมเนียม ตรวจสอบว่าต้องเตรียมค่าใช้จ่ายเท่าไหร่

ถ้าเราซื้อผ่าน Broker  ที่สามารถซื้อขายกองทุนได้หลากหลาย บลจ. ทาง Broker เองจะเป็นผู้จัดการเอกสารให้เราหมดทุกอย่าง เพียงแค่เราแจ้งว่าจะสับเปลี่ยนกองทุน
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน,ตลาดการเงิน & ผลิตภัณฑ์และบริการทางการเงิน